
įsakymu Nr. V1-17
KONFIDENCIALIOS INFORMACIJOS NUSTATYMO IR NAUDOJIMO BEI KONFIDENCIALUMO LAIKYMOSI TVARKOS APRAŠAS

I. BENDROSIOS NUOSTATOS
      1. Šis Konfidencialios informacijos nustatymo ir naudojimo bei konfidencialumo laikymosi tvarkos aprašas (toliau - Tvarkos aprašas) nustato pavyzdinį Molėtų vaikų savarankiško gyvenimo namų (toliau - įstaiga) konfidencialios informacijos sąrašą, konfidencialumo laikymosi reikalavimus, taikomus įstaigos darbuotojams, informacijos, gautos darbo funkcijų vykdymo metu, konfidencialumo užtikrinimo tvarką ir sąlygas, aplinkybes, kada gali būti atskleidžiama konfidenciali informacija ir kas priima sprendimus dėl konfidencialios informacijos atskleidimo. Taip pat šis Tvarkos aprašas rekomenduoja kriterijus, pagal kuriuos informacija priskiriama konfidencialiai informacijai, konfidencialios informacijos naudojimo ir saugojimo tvarką.

      2. Šio tvarkos aprašo privalo laikytis visi įstaigos darbuotojai, dirbantys arba kitokiu būdu susiję su konfidencialia informacija, taip pat asmenys, teikiantys paslaugas įstaigoje.

      3. Tvarkos aprašas yra parengtasremiantis Lietuvos Respublikos asmens duomenų teisinės apsaugos įstatymu, Lietuvos Respublikos darbo kodeksu, kitais teisės aktais reglamentuojančiais duomenų konfidencialumą.
      4. Tvarkos apraše vartojamos šios sąvokos: 
      4.1. Konfidenciali informacija - tai tokia informacija, kurią sužinojo asmuo, dirbantis įstaigoje pagal darbo sutartį arba teikiantis paslaugas pagal paslaugų teikimo sutartį, ir priklausanti įstaigai ir negali būti laisvai prieinama tretiesiems asmenims apie įstaigos darbuotojų atlyginimus ir darbo sąlygas,  taip pat bet kokius kitus duomenis, susijusius su įstaigos veikla, išskyrus tą informaciją, kuri yra viešai skelbiama.Konfidencialia informacija taip pat laikoma informacija apie trečiuosius asmenis arba susijusi su trečiaisiais asmenimis, kurią asmuo sužinojo atlikdamas savo darbo funkcijas pagal darbo arba paslaugų teikimo sutartį, sudarytą su įstaiga.

      4.2. Konfidencialumas - asmens įpareigojimas informaciją, laikytiną Konfidencialia informacija, naudoti tik atliekant darbo funkcijas, užtikrinti, kad ji netaptų žinoma tokios teisės neturintiems asmenims ir neatskleisti jos tretiesiems asmenims, išskyrus teisės aktų nustatytus atvejus, nenaudoti minėtos Konfidencialios informacijos asmeniniams arba trečiųjų šalių interesams tenkinti.

II. KONFIDENCIALUMO REIKALAVIMAI

      5. Konfidencialios informacijos neperdavimo ir saugojimo pareiga yra neterminuota.

      6. Asmenys, atliekantys darbo funkcijas pagal darbo arba paslaugų teikimo sutartį, sudarytą su įstaigą, turi laikytis konfidencialumo reikalavimų.

      7. Informacija, laikytina Konfidencialia:

      7.1. Įstaigos darbuotojų sveikatos duomenys;

      7.2. Įstaigos darbuotojų atlyginimai, asmens kodai, socialinio draudimo numeriai, privačių telefonų numeriai, namų adresai, asmeninis el. paštas, tautybė, sąskaitos banke numeriai, slaptažodžiai, kita individuali informacija - darbuotojų politinė veikla, seksualinė orientacija, religijos išpažinimas;
      7.3. Bet kokia techninė ir finansinė informacijaapie įstaigos veiklą, išskyrus informaciją, kuri yra viešai skelbiama bei tokio pobūdžio informacija ir duomenys, kurie turi būti pateikiami valstybės valdžios, valdymo, teisėsaugos arba kitoms institucijoms Lietuvos respublikos teisės aktų nustatyta tvarka;

      7.4. Visa informacija, susijusi su įstaigoje gyvenančiais vaikais, asmenimis, gyvenančiais Krizių centre, Globos centrui priklausiančiais asmenimis bei vaikais;

      7.5. Informacija apie įstaigos turto apsaugos organizavimą, signalizacijos sistemą, kompiuterių bei kitos kompiuterinės informacijos apsaugos sistemą;

      7.6. Bet kokia informacija, kurią įstaigos vidaus dokumentai, įstaigos vadovas arba jo paskirtas asmuo įvardija kaip konfidencialią;

      7.7. Bet kokia informacija, kuri darbuotojui buvo atvirai pateikta arba atskleista nurodant, kad tokia informacija turi būti laikoma konfidencialia;

      7.8. Bet kokia informacija, kuri dėl savo pobūdžio neturėtų būti perduodama tretiesiems asmenims;
      7.9. Įstaigos direktoriaus įsakymu sudaromų komisijų protokolai ir su jais susijusi medžiaga.

      8. Įstaigos direktoriaus sprendimu nustatytą laikotarpį konfidencialia informacija gali būti laikoma ir kita informacija.

III. KONFIDENCIALIOS INFORMACIJOS APSAUGA IR KONFIDENCIALUMO LAIKYMASIS
     9. Konfidenciali informacija gali būti išsaugota dokumentuose, magnetinėse, kino ar fotojuostose, nuotraukose, kompiuterio diskuose, diskeliuose, kitose informacijos laikmenose, piešiniuose, brėžiniuose, schemose ir bet kokiose kitose informacijos (duomenų) kaupimo (saugojimo) priemonėse. konfidenciali informacija taip pat gali būti ir žodinė, t. y. egzistuojanti žmogaus atmintyje ir neišsaugota (neišreikšta) jokia materialine forma.
      10. Šiame Tvarkos apraše nustatyti įstaigos darbuotojo ar kito asmens įsipareigojimai netaikomi tos Konfidencialios informacijos atžvilgiu, kuri:
      10.1. tapo viešai žinoma ir laisvai prieinama;

      10.2. yra atskleidžiama trečiąjai šaliai turint įstaigos direktoriaus arba jo įgalioto darbuotojo išankstinį sutikimą raštu;

      10.3. yra atskleidžiama vykdant teisėtą teismo ar kitų valdžios institucijų nurodymą.

      11. VTMT darbuotojai ir kiti asmenys duomenis, sudarančius Konfidencialią informaciją, privalo naudoti tik vadovaudamiesi konfidencialumo principu.

      12. Siekdamas nepažeisti konfidencialumo principo, asmuo privalo:

      12.1. pasirašyti Konfidencialumo laikymosi pasižadėjimą (Tvarkos aprašo priedas);

      12.2. neatskleisti Konfidencialios informacijos sudarančių duomenų tretiesiems asmenims, išskyrus teisės aktų nurodytus atvejus;
      12.3. nenaudoti Konfidencialią informaciją sudarančių duomenų asmeniniams ar trečiųjų šalių interesams tenkinti;

      12.4. užtikrinti visų dokumentų, turinčių Konfidencialią informaciją sudarančių duomenų, saugumą, nedaryti tokių dokumentų kopijų, išskyrus atvejus, kai jų reikia nustatytoms funkcijoms vykdyti;

      12.5. imtis visų įmanomų priemonių, kad Konfidenciali informacija nebūtų atskleista.

      13. Konfidencialumo laikymosi pasižadėjimą privalo pasirašyti visi darbuotojai, dirbantys pagal darbo sutartis ir teikiantys paslaugas pagal paslaugų teikimo sutartis.

      14. Asmenims keičiantis, atskleidžiant arba prašant suteikti Konfidencialią informaciją, turi būti užtikrinta, kad Konfidenciali informacija adresatą pasiektų saugiu būdu.

      15. Visais nenumatytais atvejais, kai yra galima grėsmė dėl konfidencialumo reikalavimų pažeidimo bei Konfidencialios informacijos atskleidimo, darbuotojas privalo pranešti struktūrinio padalinio vadovui arba įstaigos vadovybei ir kartu numatyti priemones šiai grėsmei pašalinti.
      16. Konfidencialumo reikalavimai netaikomi perduodant informaciją asmeniui, kuriam yra perduotas su šia informacija susijusių pareigų vykdymas, taip pat kitaisLietuvos Respublikos teisės aktų nustatytais atvejais.

      17. Įstaigos darbuotojai ir kiti asmenys privalo pranešti savo vadovui arba įstaigos vadovybei apie bet kokį įtartiną įstaigos darbuotojų ar trečiųjų asmenų elgesį ar situaciją, kurie gali kelti grėsmę Konfidencialios informacijos saugumui.

IV. KONFIDENCIALIOS INFORMACIJOS ATSKLEIDIMAS

      18. Konfidencialią informaciją sudarantys duomenys atskleidžiami įstaigos direktoriaus rašytiniu sprendimu (rezoliucija).

      19. Duomenis, sudarančius Konfidencialią informaciją, prašantis atskleisti asmuo, nurodytas šio Tvarkos aprašo 23 punkte, turi pateikti prašymą, kuriame būtų detaliai išdėstyta, kokius duomenis, sudarančius Konfidencialią informaciją, norėtų gauti, kodėl reikia juos atskleisti ir kokiems tikslams jie bus naudojami. 
      20. Prašymą nagrinėja ir galimo Konfidencialios informacijos atskleidimo atitikimą šio Tvarkos aprašo reikalavimams tikrina Personalo skyrius. Direktoriaus pavedimu prašymą nagrinėti gali ir kitas struktūrinis padalinys.

      21. Struktūriniai padaliniai, siūlydami sprendimą dėl Konfidencialios informacijos atskleidimo turi įsitikinti, kad:

      21.1. šio Tvarkos aprašo 23 punkte nurodytas subjektas gaus tik prašyme nurodytąm tikslui įgyvendinti reikalingą informaciją, kurią turi teisę gauti;

      21.2. perduodama informacija konkretų gavėją pasieks tinkamu būdu, užtikrinančiu jos saugumą;

      22. Įstaigos direktoriui priėmus sprendimą, prašančiajam turi būti pateikta Konfidenciali informacija arba išsiųstas pranešimas per įstatymu numatytą terminą, kuriame turi būti nurodyta, kad prašomos informacijos įstaiga nutarė neatskleisti ir tokio sprendimo priežastys.
      23. Įstaiga turi atskleisti duomenis, sudarančius Konfidencialią informaciją:

      23.1. priežiūros institucijoms;

      23.2. kitoms teisės aktų nurodytoms kompetetingoms institucijoms.

      24. Konfidenciali informacija gali būti teikiama naudotis mokslo tikslais taip, kad pagal duomenis negalima būtų tiesiogiai identifikuoti asmens.

      25. Asmuo, prieš atskleisdamas Konfidencialią informaciją tretiems asmenims pagal šio Tvarkos aprašo reikalavimus, privalo informuoti tokius asmenis, kad ta informacija yra konfidenciali ir gali būti naudojama tik jos perdavimo tikslais bei pareikalauti, jog būtų imtasi visų būtinų Konfidencialios informacijos apsaugos priemonių.

V. BAIGIAMOSIOS NUOSTATOS

      26. Visi įstaigos darbuotojai ir asmenys, teikiantys paslaugas, ne vėliau kaip per 10 darbo dienų po šio Tvarkos aprašo įsigaliojimo arba prieš pradėdami pareigų vykdymą su šiuo Tvarkos aprašu supažindinami pasirašytinai ir pateikia Konfidencialumo laikymosi pasižadėjimą (šio Tvarkos aprašo priedas) įstaigos Personalo skyriui.Konfidencialumo pasižadėjimas saugomas asmens byloje.
      27. Asmuo, nesilaikęs konfidencialumo principo ir pažeidęs šio Tvarkos aprašo reikalavimus, už įstaigai ir tretiems asmenims padarytą žalą atsako Lietuvos Respublikos teisės aktų nustatyta tvarka.

      28. Paaiškėjus, kad asmuo nesilaikė konfidencialumo principo, gali būti priimtas sprendimas skirti drausminę nuobaudą arba atsisakyti asmens teikiamų paslaugų.

      29. Iki Tvarkos aprašo įsigaliojimo priimti įstaigos darbuotojaiir asmenys, teikiantys paslaugas, kurie turi laikytis šio Tvarkos aprašo reikalavimo konfidencialumo pasižadėjimus pasirašo ne vėliau kaip per 10 darbo dienų po šio Tvarkos aprašo įsigaliojimo.
      30. Darbo santykių nutraukimas arba paslaugų sutarties nutraukimas neatleidžia asmens nuo atsakomybės už Konfidencialios informacijos atskleidimą.

​​​​​​​​​​​​​​​​​​​​​​​​​​​​​​​​​​________________________________________________________





Konfidencialios infornacijos nustatymo





ir naudojimo bei konfidencialumo 





laikymosi tvarkos aprašo priedas

____________________________________________________________________

(Vardas, pavardė, pareigos)
Molėtų vaikų savarankiško gyvenimo namų

Direktoriui

KONFIDENCIALUMO LAIKYMOSI PASIŽADĖJIMAS
______________________
(data)
______________________

(vieta)

Aš, ______________________________________________________________________,

(Vardas, pavardė, pareigos)

      1. Pripažįstu, kad atlikdamas (-a) darbą ir visas kitas pareigas, kurias man gali tekti vykdyti pagal darbo sutartį, paslaugų teikimo sutartį ar vadovybės nurodymą, galiu gauti ir gausiu informacijos apie tam tikrus konfidencialius įstaigos veiklos klausimus ir informacijos, kuri yra išskirtinė Įstaigos nuosavybė.
      2. Pasižadu:

      2.1. Saugoti duomenis, sudarančius Įstaigos Konfidencialią informaciją, kurie tapo arba taps man žinomi, ir neskleisti konfidencialios informacijos tretiesiems asmenims nei darbo arba paslaugų teikimo sutarties galiojimo metu, nei pasibaigus darbo arba paslaugų teikimo laikotarpiu, neatsižvelgiant į prižastis, išskyrus atvejus, kai:

      2.1.1. Konfidenciali informacija gali būti atskleidžiama darbuotojams, kurie vykdydami darbo funkcijas, turi teisę susipažinti su Konfidencialia informacija;

      2.1.2. Gaunamas raštiškas Įstaigos direktoriaus leidimas (rezoliucija);
      2.1.3. To reikalauja Lietuvos Respublikos teisės aktai;

      2.2. Saugoti gautą Konfidencialią informaciją ir imtis reikiamų priemonių, kad Konfidenciali informacija nebūtų prieinama ir atskleista tretiesiems asmenims;

      2.3. Naudoti Konfidencialią informacijąišimtinai tik Įstaigos interesis;

      2.4. Konfidencialios informacijos nakopijuoti, nefotografuoti arba kitu būdu nedauginti, nedaryti jokių pakeitimų ir nenaudoti asmeniniams tikslams arba savo šeimos, giminaičių arba trečiųjų asmenų interesais be aiškaus išankstinio įstaigos direktoriaus sutikimo;

      2.5. Užtikrinti tvarkingą su vaiku susijusios informacijos, asmens duomenų, duomenų apie vaiko sveikatos būklę kaupimą bei konfidencialumą. Užtikrinti, kad minėta informacija bus naudojama tik vaiko ugdymo tikslais ir nebus atskleista jokiai trečiajai šaliai, išskyrus atvejus, kai vykdomas teisėtas teismo ar kitų valdžios institucijų nurodymas. 

      2.6. Neplatinti Molėtų vaikų savarankiško gyvenimo namuose galiojančių patvirtintų tvarkų aprašymų, dokumentų pildymo formų, bei kitų man pateiktų rašytinės informacijos kopijų ir originalų.
      2.7. Laikytis visų darbo tvarkos taisyklėse ir kituose teisės aktuose nustatytų reikalavimų;

      2.8. Saugoti man patikėtus dokumentus, kuriuose yra duomenys, sudarantys Konfidencialią informaciją, tokiu būdu, kad tretieji asmeny neturėtų galimybės su jais susipažinti arba pasinaudoti.
      3. Patvirtinu, kad man išaiškinta, kad Įstaigos Konfidencialią informaciją sudaro visa informacija, apibrėžta Konfidencialios informacijos nustatymo ir naudojimo bei konfidencialumo laikymosi tvarkos apraše, su kuriuo esu pasirašytinai supažindintas (-a).

      4. Esu įspėtas (-a), kad pažeidęs šį pasižadėjimą, turėsiu atlyginti padarytą žalą Lietuvos Respublikos teisės aktų nustatyta tvarka ir kas už Konfidencialios informacijos atskleidimą man gali būti taikoma Įstaigos vidaus dokumentuose ir Lietuvos Respublikos teisės aktuose numatyta atsakomybė.
____________________                                                      _____________________________

        (Parašas)



                    (Vardas, pavardė)

